*Lēmuma projekts*

**Par līdzmaksājumu dalībai Alūksnes Sporta skolas profesionālās ievirzes un interešu izglītības programmās**

Pamatojoties uz Pašvaldību likuma 10. panta pirmās daļas ievaddaļu, Pievienotās vērtības nodokļa likuma 52. panta pirmās daļas 12. punktu, Ministru kabineta 2013. gada 3. janvāra noteikumu Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” 29.1. punktu, Alūksnes novada pašvaldības domes 2024. gada 28. marta saistošo noteikumu Nr. 11/2024 “Par interešu izglītības programmu īstenošanu Alūksnes novadā” 21. punktu un 2024. gada 28. marta saistošo noteikumu Nr. 12/2024 “Par līdzfinansējuma maksas kārtību Alūksnes novada pašvaldības profesionālās ievirzes izglītības iestādēs” 3. punktu, 2024. gada 31. maija Alūksnes novada pašvaldības izpilddirektora rīkojumu Nr. ANP/1-6/24/148 “Maksas pakalpojumu izcenojumu noteikšanas metodika un izcenojumu apstiprināšanas kārtība”,

1. Noteikt līdzmaksājumu dalībai Alūksnes Sporta skolas profesionālās ievirzes un interešu izglītības programmās saskaņā ar cenrādi (pielikumā).
2. Atzīt par spēku zaudējušu Alūksnes novada pašvaldības domes 2014. gada 25. septembra lēmumu Nr. 365 “Par Alūksnes Sporta skolas sniegtajiem maksas pakalpojumiem”.
3. Lēmums stājas spēkā 01.09.2024.

*Pielikums*

**Līdzmaksājuma dalībai Alūksnes Sporta skolas**

**profesionālās ievirzes un interešu izglītības programmās** **cenrādis**

|  |  |  |  |  |
| --- | --- | --- | --- | --- |
| Nr.p.k. | Pakalpojums | Vienība | Cena bez PVN  (EUR) | PVN likme  21% |
| 1. | Profesionālās ievirzes izglītības programma | mēnesī | 7,00 | nepiemēro |
| 2. | Interešu izglītības programma | mēnesī | 3,00 | nepiemēro |